ירי המוני בארצות הברית

אנדרטאות לכמה מאירועי הירי ההמוני הקטלניים ביותר שאירעו בארצות הברית. בכיוון השעון משמאל למעלה: [[הטבח בסטריפ של לאס וגאס, פיגוע הירי במועדון הלהט"ב באורלנדו, הטבח בווירג'יניה טק, הטבח בבית הספר היסודי סנדי הוק, ופיגוע הירי באל פאסו.]]
אירועי ירי המוני הם תקריות בהן מעורבים מספר רב של קורבנות כתוצאה משימוש בנשק חם. לא קיימת כיום הגדרה ברורה אחת אשר מקובלת באופן נרחב למקרים של אירועי ירי המוני בארצות הברית.<ref></ref><ref name=":02"></ref> לפי אחת מההגדרות מדובר בירי באמצעות נשק חם, בהם נרצחו לפחות ארבעה אנשים, אך אין לכלול במקרים הללו מקרי רצח שבוצעו על ידי כנופיות, מקרים של אלימות במשפחה או פעולות טרור אותן הוציא לפועל ארגון טרור. על סמך ההגדרה הזו, מחקר משנת 2016 מצא שקרוב לשליש מהמקרים של ירי ההמוני שהתרחשו ברחבי עולם בתקופה שבין 1966 לשנת 2012 (90 מתוך 292 מקרים) התרחשו בארצות הברית.<ref></ref> לפי דו"ח שפורסם בשנת 2023 על ידי כתב העת של האיגוד הרפואי האמריקאי, ואשר התייחס לתקופה שבין שנת 2014 עד 2022, נמצא כי באותה העת היו 4011 מקרי ירי המוני בארצות הברית, ושאירועי הירי ההמוני השכיחים ביותר התרחשו באזור דרום מזרח ארצות הברית ובמדינת אילינוי. השיעור הגבוה ביותר של אירועי ירי המוני התרחשו לפי אותו המחקר במחוז קולומביה (10.4 אירועי ירי המוני לכל מיליון אנשים), ולאחר מכן במדינת לואיזיאנה (4.2 אירועי ירי המוני לכל מיליון אנשים), ולאחר מכן במדינת אילינוי.

המפגעים הם לרוב גברים לבנים בגיל העמידה. הגורמים העיקרים לביצוע ירי המוני הם קלות הגישה לאקדחים, הרצון של המפגעים להתאבד, וטראומה שתרחשה אצל המפגעים במהלך הגיל הרך, וכמו גם גורמים חברתיים-תרבותיים שונים כולל חשיפה לדיווחים בתקשורת אודות מקרים של ירי המוני. לפי אחד מהמחקרים בסביבות 44% מהמפגעים שלקחו חלק באירועי ירי המוני הדליפו באינטרנט את התוכניות שלהם לבצע ירי המוני עוד לפני שהם ביצעו את המעשה.

לפי הבולשת הפדרלית במהלך 2021 לבדה היו 61 מקרי ירי המוני בארצות הברית.<ref></ref> בארצות הברית התרחשו לאורך השנים יותר מקרים של ירי המוני מכל מדינה אחרת בעולם.<ref></ref><ref></ref><ref name="auto"></ref><ref></ref> לאחר ביצוע אירועי ירי המוני המפגעים בדרך כלל מתאבדים, נתפסים או שהם נורים למוות על ידי רשויות אכיפת החוק שמגיעים למקום האירוע. מקרי אירועי הירי ההמוני היוו פחות מ-0.2% ממקרי המוות כתוצאה מירי מכלי נשק בארצות הברית בין השנים 2000 ל-2016,<ref name="WETA 3-30-2021"></ref> ופחות מ-0.5% מכלל מקרי הרצח בארצות הברית בין השנים 1976 ל-2018.<ref></ref>

<gallery widths="250px" heights="180px">
File:1982- Deaths from mass shootings in the U.S - scatterplot and line chart.svg|המספר הכולל של מקרי המוות באירועי הירי ההמוני בארצות הברית בין השנים 1982 עד 2023.<ref></ref>
File:2015_Mass_Shootings_(cropped).jpg|מיקום אירועי הירי ההמוני בארצות הברית במהלך שנת 2015 לבדה, על פי Shooting Tracker.
</gallery>

== אירועי הירי ההמוני הקטלניים ביותר משנת 1949 ואילך ==
אירועי הירי ההמוני הבאים הם הקטלניים ביותר שהתרחשו בהיסטוריה של ארצות הברית בעת המודרנית. ברשימה שלהלן נכללים רק אירועי הירי בהם היועשרה נרצחים או יותר מירי (לא כולל המוות של המפגעים עצמם). הרשימה מתחילה מ-1949 ואילך, השנה בה הווארד אונרו ירה למוות ב-13 בני אדם במהלך טיול שגרתי שערך לאורך השכונה בה התגורר בקמדן, ניו ג'רזי. זו הייתה הפעם הראשונה בהיסטוריה של ארצות הברית המודרנית בה נרצחו מעל לעשרה אנשים בפיגוע ירי.

{| class="wikitable sortable"
|-
!דירוג
! פיגוע הירי !! שנה !! מיקום !! data-sort-type=number| הרוגים !! data-sort-type=number| פצועים !! סוג כלי הנשק ששימש/ו את המפגע/ים
|-
|1
| הטבח בסטריפ של לאס וגאס || data-sort-value="2017-10-01" | 2017 || פרדייס, נבדה || 61 <small>(בנוסף גם המפגע נהרג באירוע)</small> || 867<small> (413+ מירי או מרסיסים)</small> || רובים חצי אוטומטיים, רובה בריחי ואקדחים
|-
|2
| פיגוע הירי במועדון הלהט"ב באורלנדו || data-sort-value="2016-06-12" | 2016 || אורלנדו פלורידה || 49 <small>(בנוסף גם המפגע נהרג באירוע)</small> || 58 <small>(53 מירי)</small> || רובה ואקדח חצי אוטומטיים
|-
|3
| הטבח בווירג'יניה טק || data-sort-value="2007-04-16" | 2007 || בלקסבורג, וירג'יניה || 32 <small>(בנוסף גם המפגע נהרג באירוע)</small> || 23 <small>(17 מירי)</small> || אקדחים חצי אוטומטיים
|-
|4
| הטבח בבית הספר היסודי סנדי הוק || data-sort-value="2012-12-14" | 2012 || ניוטאון, קונטיקט || 27 <small>(בנוסף גם המפגע נהרג באירוע)</small> || 2 || רובה חצי אוטומטי, רובה בריחי ואקדח
|-
|5
| הטבח בכנסיית סאת'רלנד ספרינגס || data-sort-value="2017-11-05" | 2017 || סאתרלנד ספרינגס, טקסס || 26 <small>(בנוסף גם המפגע נהרג באירוע)</small> || 22 || רובה חצי אוטומטי
|-
| rowspan="2" |6
| הטבח בקפיטריית לובי'ס || data-sort-value="1991-10-16" | 1991 || קילין, טקסס || 23 <small>(בנוסף גם המפגע נהרג באירוע)</small> || 27 || אקדחים חצי אוטומטיים
|-
| פיגוע הירי באל פאסו || data-sort-value="2019-08-03" | 2019 || אל פאסו, טקסס || 23|| 23 || רובה חצי אוטומטי
|-
| 8
| הטבח בסניף מקדונלד'ס בסן איסידרו || data-sort-value="1984-07-18" | 1984 || סן דייגו קליפורניה || 22 <small>(בנוסף גם המפגע נהרג באירוע)</small>|| 19 || קרבין חצי אוטומטי, אקדח ורובה ציד
|-
|9
| הירי בבית הספר היסודי רוב || data-sort-value="2022-05-24" | 2022 || יובלדי, טקסס || 21 <small>(בנוסף גם המפגע נהרג באירוע)</small> || 18 || רובה חצי אוטומטי
|-
| 10
| פיגוע הירי בלואיסטון (2023)|| data-sort-value="2023-10-25" | 2023 || לואיסטון, מיין || 18 <small>(בנוסף גם המפגע נהרג באירוע)</small> || 50+ || לא ידוע
|-
| rowspan="2" |11
| פיגוע הירי באוניברסיטת טקסס באוסטין || data-sort-value="1966-08-01" | 1966 || אוסטין, טקסס || 17 <small>(בנוסף גם המפגע נהרג באירוע)</small>|| 31 || רובה בריחי, קרבין חצי אוטומטי, אקדח, אקדחים חצי אוטומטיים ורובה ציד
|-
| הטבח בתיכון דאגלס || data-sort-value="2018-02-14" | 2018 || פארקלנד, פלורידה || 17 || 17 || רובה חצי אוטומטי
|-
| rowspan="3" |13
| פיגוע הירי בבסיס פורט הוד (2009) || data-sort-value="2009-11-05" | 2009 || קילין, טקסס || 14 || 32 <small>(בנוסף גם המפגע נהרג באירוע)</small> || אקדח ואקדח חצי אוטומטי
|-
| פיגוע הירי בסן ברנרדינו (2015) || data-sort-value="2015-12-02" | 2015 || סן ברנרדינו, קליפורניה || 14 <small>(בנוסף גם שתי המפגעים נהרגו באירוע)</small> || 24 || רובים חצי אוטומטיים
|-
| פיגוע הירי בסניף הדואר באדמונד || data-sort-value="1986-08-20" | 1986 || אדמונד, אוקלהומה || 14 <small>(בנוסף גם המפגע נהרג באירוע)</small> || 6 || אקדחים חצי אוטומטיים
|-
| rowspan="5" |16
| הטבח בתיכון קולומביין || data-sort-value="1999-04-20" | 1999 || קולומביין, קולורדו || 13 <small>(בנוסף גם שתי המפגעים נהרגו באירוע)</small> || 24 <small>(21 מירי)</small> || קרבין חצי אוטומטי, אקדח חצי אוטומטי ורובי ציד
|-
| פיגוע הירי בבינגהמטון || data-sort-value="2009-04-03" | 2009 || בינגהמטון, ניו יורק || 13 <small>(בנוסף גם המפגע נהרג באירוע)</small> || 4 || אקדחים חצי אוטומטיים
|-
| פיגוע הירי בקמדן || data-sort-value="1949-09-06" | 1949 || קמדן, ניו ג'רזי || 13 || 3 <small>(2 מירי)</small>|| אקדח חצי אוטומטי
|-
| פיגוע הירי בפנסילבניה (1982) || data-sort-value="1982-09-25" | 1982 || וילקס-באר, פנסילבניה || 13 || 1 || רובה חצי אוטומטי
|-
| פיגוע הירי בסיאטל (1983) || data-sort-value="1983-02-19" | 1983 || סיאטל, וושינגטון || 13 || 1 || אקדח/ים ו/או אקדח/ים חצי אוטומטיים
|-
| rowspan="4" |21
| פיגוע הירי באורורה || data-sort-value="2012-07-20" | 2012 || אורורה, קולורדו || 12 || 70 <small>(58 מירי)</small> || רובה חצי אוטומטי, אקדח ורובה ציד
|-
| פיגוע הירי בת'אוזנד אוקס || data-sort-value="2018-11-07" | 2018 || ת'אוזנד אוקס, קליפורניה || 12 <small>(בנוסף גם המפגע נהרג באירוע)</small> || 16 <small>(1 מירי)</small> || אקדח חצי אוטומטי
|-
| הטבח בבסיס הצי האמריקני בוושינגטון || data-sort-value="2013-09-16" | 2013 || וושינגטון די. סי. || 12 <small>(בנוסף גם המפגע נהרג באירוע)</small> || 8 <small>(3 מירי)</small> || אקדח חצי אוטומטי ורובה ציד
|-
| פיגוע הירי בווירג'יניה ביץ' (2019) || data-sort-value="2019-05-31" | 2019 || וירג'יניה ביץ', וירג'יניה || 12 <small>(בנוסף גם המפגע נהרג באירוע)</small>|| 4 || אקדחים חצי אוטומטיים
|-
| rowspan="4" |25
| פיגוע הירי במונטריי פארק (2023) || data-sort-value="2023-01-21" | 2023 || מונטריי פארק, קליפורניה || 11 <small>(בנוסף גם המפגע נהרג באירוע)</small> || 9 || אקדח חצי אוטומטי
|-
| פיגוע הירי ג'קסונוויל || data-sort-value="1990-06-17" | 1990 || ג'קסונוויל, פלורידה || 11 <small>(בנוסף גם המפגע נהרג באירוע)</small> || 6 || קרבין ואקדח חצי אוטומטיים
|-
| הטבח בבית הכנסת בפיטסבורג || data-sort-value="2018-10-27" | 2018|| פיטסבורג, פנסילבניה || 11 || 6 <small>(בנוסף גם המפגע נפצע באירוע)</small> || רובה ואקדחים חצי אוטומטיים
|-
| טבח יום ראשון של חג הפסחא || data-sort-value="1975-03-30" | 1975 || המילטון, אוהיו || 11 || 0 || אקדחים ואקדחים חצי אוטומטיים
|-
| rowspan="5" |29
| פיגוע הירי בתיכון סנטה פה (2018) || data-sort-value="2018-05-18" | 2018 ||סנטה פה, טקסס || 10 || 13 <small>(בנוסף גם המפגע נפצע באירוע)</small> || רובה ציד ואקדח
|-
| פיגוע הירי באלבמה (2009) || data-sort-value="2009-03-10" | 2009 ||מחוז ז'נבה, אלבמה || 10 <small>(בנוסף גם המפגע נהרג באירוע)</small> || 6 || רובים חצי אוטומטיים, אקדח ורובה ציד
|-
| הירי בבאפלו (2022) || data-sort-value="2022-05-14" | 2022 || באפלו, ניו יורק || 10 || 3 || רובה חצי אוטומטי
|-
| פיגוע הירי בקולורדו (2021) || data-sort-value="2021-03-22" | 2021 || בולדר, קולורדו || 10 || 1 <small>(בנוסף גם המפגע נפצע באירוע)</small> || אקדחים חצי אוטומטיים
|-
| פיגוע הירי ביום ראשון של הדקלים (1984) || data-sort-value="1984-04-15" | 1984 || ברוקלין, ניו יורק || 10 || 0 || אקדחים חצי אוטומטיים
|}

<small>* הערה - הרשימה מעודכנת לאוקטובר 2023</small>

==קישורים חיצוניים==

==הערות שוליים==

*